אח"י משגב (ק-30)

אח"י משגב הייתה אחת משלוש הפריגטות ששירתו בחיל הים הישראלי בין השנים 1950–1960, סימנה הצבאי היה ק-30.

==בשירות הצי המלכותי הקנדי==
אח"י "משגב" הייתה אחת הפריגטות מסדרת ריוור (River), מסדרות הפריגטות הנפוצות ביותר במלחמת העולם השנייה. בסך הכל יוצרו 151 פריגטות מסדרה זו, ואלה שירתו בעיקר בצי המלכותי הבריטי ובצי המלכותי הקנדי. פריגטות נוספות מסדרה זו שירתו בצי המלכותי האוסטרלי, בצי צרפת החופשית, ובצי המלכותי ההולנדי.

עם השקתה נקראה הפריגטה סטרט'אדם (Strathadam), וזכתה לסימן הזיהוי K682. הפריגטה נקראה על שמו של היישוב סטרט'אדם, בניו ברנזוויק. הפריגטה עסקה בעיקר בליווי שיירות, כחלק מהמערכה באוקיינוס האטלנטי. ב-7 במרץ 1945 השתתפה הפריגטה, יחד עם עוד שתי אוניות של צי המלכותי הקנדי, בהטבעת הצוללת הגרמנית U-1302 צוללת מטיפוס VII. הקרב התחולל בתעלת סנט ג'ורג', בים שבין ויילס לאירלנד.

עם סיום המלחמה באירופה הוכנה האונייה להעברה לזירת המזרח הרחוק, אך המלחמה שם הסתיימה לפני שההתאמות הנדרשות הושלמו. ב-7 בנובמבר 1945 הוצאה האונייה משירות ועגנה בהליפקס. ב-1947 נמכרה האונייה לחברה מאורוגוואי, אך ב-1950 נרכשה על ידי ישראל.

==בשירות חיל הים הישראלי==

לאחר רכישתה, עברה האונייה שיפוץ כללי, במהלכו הותקנו בה תותחים. לאחר מכן נכנסה לשירות חיל הים בשנת 1950.

===הפלגה לארצות הברית===

ראש הממשלה ושר הביטחון הראשון דוד בן-גוריון הגדיר לחיל הים משימה לשאת את דגל ישראל בעולם.
בתחילת 1951 יצאה הפריגטה כאונית הדגל במשלחת לארצות הברית למסע עידוד לפתיחת מפעל איגרות חוב של הבונדס, היא עגנה בנמלי הים של ניו יורק, בוסטון, פילדלפיה, וושינגטון ובולטימור, הספינה התקבלה בהתלהבות רבה.

קבלת הפנים לפריגטה ב[[נמל חיפה, בחזרתה מדרום אפריקה, 2 ביוני 1955.]]

===סיוע לנפגעי הרעש באיי יוון===

ב-12 אוגוסט 1953 בעת שהייתה באימון בים התיכון פקד רעש אדמה את האי קפלוניה ביוון, הספינה משגב חשה לעזרת האי יחד עם הספינות אח"י מבטח ואח"י מזנק במבצע שלאחר מכן התגאה בו דוד בן-גוריון במיוחד, ואף השווה אותו למבצעי החיל במלחמת העצמאות.

===" מבצע משווה" - דרום אפריקה===

מ-15 בפברואר עד 2 ביוני 1955 השלימה הפריגטה את ההפלגה הארוכה ביותר של חיל הים עד אז, לדרום אפריקה. עם חציית קו המשווה ביצע הצוות טקס מסורתי של טבילה. מפקד הספינה הוכרז כ"אביר הים" והצטרף למסדרו של נפטון, אחרי 108 ימי מסע ו-18 אלף מיילים ימיים (למעלה מ-33,000 ק"מ), שבה הספינה לישראל והתקבלה בצפירות הערכה בהיכנסה לבסיס חיפה.

===מבצע הרקולס 3 - דרום אפריקה וחזרה===
ב-26 בנובמבר 1956 יצאה הפריגטה בעקבות אחיותיה אח"י מזנק (ק-32) ואח"י מבטח (ק-28) בדרך לאילת סביב אפריקה. ב-18 בדצמבר 1956 בקרבת קייפטאון קיבלה הוראה לחזור לחיפה. משיקולים בעקבות החלטת מועצת הביטחון על נסיגת כוחות צה"ל מסיני בוטלה הצטרפות אח"י משגב לכח הימי בים האדום. הפריגטה הגיעה חזרה לנמל חיפה 26 ב-16 בינואר 1957.

===סיום שירות -מטרה לטילים===
בגמר שירותה בסוף שנות ה-60 שימשה הספינה כמטרה לניסויי הטיל גבריאל. הניסוי היה מוצלח וגוף האניה שקע למצולות במרחק כ-30 מייל מול חופי ישראל.

== מפקדי האוניה ==
{|border="1" align="center" class="wikitable mw-collapsible mw-collapsed"
|+
|-
|רב-סרן ||תקופת תפקוד כמפקד הספינה||הערות||תמונה
|-
|מנחם כהן||1950||||שמאל
|-
|שלמה אראל|| עד 6 מרץ 1951|||-
|נפתלי רוזן||6 מרץ 1951 עד ||כולל מבצע קולומבוס|-
|אדוארד שרון||1953 ||כולל סיוע חיל הים לנפגעי הרעש באיי יוון|-
|יהודה בן רון|| ||||
|-
|יצחק גזית|| 1957-1956||הפלגת הרקולס הפלגה לדרום אפריקה וחזרה לחיפה.|-
|}

==קישורים חיצוניים==
* [http://www.amutayam.org.il/?CategoryID=602&ArticleID=1114 אח"י משגב ק-30], באתר עמותת חיל הים
* [http://www.forposterityssake.ca/Navy/HMCS_STRATHADAM_K682.htm האונייה בשירות חיל הים הקנדי] באתר [http://www.forposterityssake.ca/ For Posterity's Sake Canadian Genealogy]
* [http://uboat.net/allies/warships/ship/197.html HMCS Strathadam] באתר [http://uboat.net/index.html Uboat.net] תיאור תמציתי של שירותה בצי הקנדי.
* [http://www.readyayeready.com/ships/shipview.php?id=1414 HMCS Strathadam] באתר [http://www.readyayeready.com/index.php ReadyAyeReady.com]
* יפתח קוז'יק, [http://iftachkozik.wordpress.com/2012/04/25/מבצע-הצלה-קפלוניה-יוון-סיפור-שראוי-לס/ תיאור מפורט על השתתפות הספינה ב"מבצע הצלה" ביוון] בחודש אוגוסט 1953 באתר שבעת הימים.
* רס"ן צפי מרלי, "ההפלגה הארוכה ביותר של חיל הים - מסעה של 'משגב' מבצע 'משווה'", בתוך: שייטת 1 – השייטת הגדולה, הוצאת עמותת חיל הים, 1996, עמ' 25–28.

==הערות שוליים==

משגב